stanford-oval/wikipedia huggingface dataset:
ואם תבואי אליי (אלבום)
הערות שוליים

1 2  לינוי משעלי, ‏שגריר של כבוד: עידן רייכל קיבל מחווה מרגשת ממשרד החוץ, באתר "סרוגים", 22 בינואר 2018
↑  עמי פרידמן, איך שגלגל מסתובב: סינגל חדש לעידן רייכל, באתר ynet, 13 בינואר 2017
↑  המצעד השבועי של מדיה פורסט, שנת 2017, שבוע שלישי, ‏15 בינואר 2017
↑  צפו: הקליפ החדש של עידן רייכל עם זהבה בן לשיר "אהבה כזו", באתר וואלה, 3 במאי 2017
↑  ואם תבואי אליי, באתר "פזמונט"
↑  דודי פטימר, ‏עידן רייכל עם מסר מהדהד לאשתו בשיר חדש, באתר מעריב אונליין, 8 באוקטובר 2018
↑  מאתיופיה ועד ישראל: עידן רייכל משיק אלבום חדש, באתר "סרוגים", 31 בינואר 2019
↑  רן בוקר, צפו: האלבום החדש של עידן רייכל בהופעה, באתר ynet, 3 בפברואר 2019
1 2   בן שלו, אלבום חדש של עידן רייכל? לא בדיוק, באתר הארץ, 9 בפברואר 2019
↑  תימורה לסינגר, ‏מעט מדי קסם וחידוש: על אלבום הסולו השני של עידן רייכל, באתר גלובס, 16 בפברואר 2019
↑  עידן רייכל, ואם תבואי אלי, באתר יוסמיוסיק, ‏2019-02-17
↑  תימורה לסינגר, ‏מעט מדי קסם וחידוש: על אלבום הסולו השני של עידן רייכל, באתר גלובס, 16 בפברואר 2019
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
| --- | --- |
בקרת זהויות :  MusicBrainz release group: e3501af8-91c7-4998-bf84-12cb25b1417e
זריקה (ספורט)

באתלטיקה, ענפי הזריקה הם אלה שבהם המטרה היא זריקתו של עצם מסוים למרחק רב ככל האפשר. תחרויות של הטלת אבנים או עצמים כבדים אחרים ידועות מזמנים קדומים. הומרוס סיפר על תחרויות כאלה באיליאדה.
ענפי הזריקה הם:
הדיפת כדור ברזל: ספורט שבו אדם הודף כדור ברזל במשקל כבד (7.26 קילוגרם לגברים ו-4 קילוגרם לנשים). שיא העולם לגברים הוא 23.56 מטר, ולנשים – 22.63 מטר.
הטלת כידון: ספורט שבו אדם מטיל כידון, אובייקט דק וארוך העשוי ממתכת, פיברגלס, ולעיתים גם מסיבי פחם. שיא העולם לגברים הוא 98.48 מטר, ולנשים – 72.28 מטר
זריקת דיסקוס: ספורט שבו אדם זורק דיסקוס (דסקה עגולה) במשקל שני קילוגרם לגברים וקילוגרם אחד לנשים. זורק הדיסקוס אוחז בו ביד אחת מתוחה כאשר היא מורמת לצד גופו, מסתובב סביב עצמו, כדי לתת לדיסקוס תנופה, וזורק את הדיסקוס. שיא העולם לגברים הוא 74.35 מטר, ולנשים – 76.80 מטר.
יידוי פטיש: ספורט שבו אדם זורק כדור ברזל המחובר לתיל שבקצהו ידית, המכונים "פטיש". שם הענף נובע מתחרויות מוקדמות יותר בהיסטוריה, במהלכן נזרק פטיש של ממש. הפטיש לגברים שוקל 7.257 ק"ג ולנשים – 4 ק"ג. שיא העולם לגברים הוא 86.74 מטר, ולנשים – 82.98 מטר.
זריקת אלה: ספורט שבו אדם זורק אלה מעץ.
הדיפת כדור ברזל
הטלת כידון
זריקת דיסקוס
יידוי פטיש
ראו גם

זריקת פרסה
התמצאות (סיירות)

התמצאות היא מיומנות במציאת מקומות, ניווטים, הגעה לנקודות ומיקום אל מול מפה. תחום זה נחקר, בין היתר, על ידי הגאוגרפיה הקוגניטיבית.
סוגי התמצאות

מקובל להבחין בין התמצאות במרחב פתוח, במרחב עירוני ובמרחב סגור (פנים של מבנה, למשל).
סוגי התמצאות > התמצאות במרחב הפתוח

התמצאות יום - מציאת רוחות השמיים ביום. העזרות הן בשמש והן בגופים טבעיים כמו ים או רכס הרים (לדוגמה - הים התיכון נמצא במערב ברוב הנקודות בישראל, ואילו הכנרת נמצאת ממערב רמת הגולן).
התמצאות לילה - התמצאות באמצעות גרמי שמים; העזרות בכוכבים ובגופים שמימיים אחרים (הירח למשל) למציאת הצפון. מצריכה הכרת מערכות כוכבים.
ניווטים - הגעה מנקודה אחת לשנייה, תוך כדי הסתייעות בגורם חיצוני כגון מפה, תרשים דרך, מצפן.
סוגי התמצאות > התמצאות במרחב העירוני

במובנים רבים ההתמצאות במרחב העירוני דומה להתמצאות במרחב הפתוח, בכל האמור בזיהוי כיוונים ושימוש במפה. עם זאת, המרחב העירוני כולל מרכיבים שונים מהותית כגון שילוט, סוגי מרחבים (רחובות ראשיים ומשניים, כיכרות), מבנים ואוכלוסייה ייחודיים לאזורים מסוימים, ועוד. המיומנות של התמצאות במרחב עירוני כוללת גם שימוש בתחבורה ציבורית, איתור בתי עסק (למשל מציאת מסעדה או פארק בעיר זרה). ניתן גם להחשיב בטיחות בדרכים כמיומנות עירונית.
סוגי התמצאות > התמצאות במרחב סגור

התמצאות במרחבים סגורים נדרשת בדרך כלל במבנים גדולים, אך יש לה משמעות גם במקומות קטנים יחסית. ההתמצאות נובעת מהכרת העקרונות של סוג המבנה - למשל במרכזי קניות קיימת חלוקה לאזורים שונים (הסעדה, חנויות, בידור, שירותים) אשר היכרות עמה מקלה מאוד על ההתמצאות. בניגוד להתמצאות במרחב, במבנים לא קיימת אפשרות להיעזר בכיווני רוחות או בטופוגרפיה. במבנים מורכבים המשרתים ציבור רחב (כבית חולים או תחנות משטרה) מותקנים לא פעם עזרי התמצאות כגון שלטי הכוונה ואף סימון בצבע של מסלולים בתוך המבנה.
יישום התמצאות בקבוצות מודרכות

התמצאות וניווט הן מיומנויות מורכבות הנלמדות באופן הדרגתי. 
בתנועות נוער וחוגי סיירות, הפעלות התמצאות קלאסיות מבוצעות הן בטיולים ארוכים והן בקצרים, כאשר הדגש של הטיול הוא המסלול -מעבר בנקודות ציון שונות כגון כיפה, פיצול ואדיות וכו'. ההתמצאות הקלאסית בלילה עוסקת בניווט על פי הזיכרון, תוך תצפית כוכבים לשם קביעת הכיוון (תצפית כוכבים שאינה לשם קביעת כיוון נכללת בתחום השדאות ולא התמצאות). הפעלות קלאסיות נוספות להתמצאות: בניית שולחן חול, סקירת השטח, בניית מצפן.
במהלך הפעלות אלו מתמודד החניך עם האתגרים שמוצבים לו על ידי המדריך והטבע. התמצאות מאפשרת הן התמודדות אישית עם האתגר, והן התמודדות קבוצתית - חניך היודע לנווט ילמד חניך אחר את יסודות הניווט. ההתמצאות יוצרת חוויה של קשר בלתי אמצעי עם הטבע.
| --- | --- |
בקרת זהויות :  NKC: ph173796
חוסה לואיס צ'ילאברט

חוסה לואיס פליקס צ'ילאברט גונסאלס (בספרדית: José Luis Félix Chilavert González; נולד ב-27 ביולי 1965 ב-לוקה, פרגוואי) הוא כדורגלן עבר פרגוואי ששיחק בעמדת השוער ונחשב אחד השוערים הבולטים של הכדורגל בתקופתו.
צ'ילאברט כבש 62 שערים בקריירה שלו, רובם בבעיטות חופשיות או בפנדלים.
הוא פרש ממשחק פעיל בשנת 2004, ומשמש כיום כפרשן.
צ'ילאברט הוא גם השוער היחיד שהבקיע שלושער.
זלמן שלו

| --- | --- |

אל"ם זלמן שלו קצין קשר ראשי 1966
 לידה:  4 ביוני 1923 כ סיון ה'תרפ"ג חיפה, פלשתינה (א"י)
 פטירה:  25 במרץ 2009 (בגיל 85) כ"ט אדר ה'תשס"ט ישראל
 מקום קבורה:  בית העלמין ירקון 
 מדינה:  ישראל 
 השכלה:  בית הספר הריאלי העברי בחיפה 
 השתייכות:   ההגנה   הצבא הבריטי הבריגדה היהודית   צבא הגנה לישראל
 תקופת הפעילות:  1938–1966 (כ־28 שנים)
 דרגה:    אלוף-משנה
 תפקידים בשירות
 קצין קשר ראשי
 פעולות ומבצעים
 מלחמת העולם השנייה   מלחמת העצמאות    מלחמת סיני
 תפקידים אזרחיים
 מנכ"ל חברת אלישרא  סמנכ"ל בתדיראן  יו"ר דירקטוריון אורט ישראל
 
זלמן שלו (4 ביוני 1923 – 25 במרץ 2009) היה קצין קשר ראשי בצה"ל בדרגת אלוף-משנה, מייסד חברת אלישרא.
חייו

שלו נולד בחיפה ולמד בבית הספר הריאלי. ב-1938 הצטרף לארגון ההגנה וב-1941 למשטרת המנדט בה שימש מדריך קשר. התגייס לצבא הבריטי ושירת בו בתפקידי קשר שונים עד שחרורו ב-1946.
במלחמת העצמאות שירת בחטיבת כרמלי כסגן קצין הקשר החטיבתי ובהמשך מונה לקצין הקשר של החטיבה. שירת בחיל הספר בו בנה את מערך הקשר. ב-1951 מונה לקצין הקשר של פיקוד הצפון. במלחמת סיני שירת במטה חיל הקשר כקצין המבצעים. לאחר המלחמה מונה לסגן קצין קשר ראשי. ביוני 1962 מונה לקצין קשר ראשי, במאי 1963 קודם לדרגת אלוף-משנה ושירת בתפקיד עד אוגוסט 1966.
לאחר שחרורו הקים את חברת אלישרא, מהחברות שהצמיחו את תעשיית האלקטרוניקה בישראל, ושימש כמנהלה הכללי. ב-1977 זכה בפרס התעשייה מטעם התאחדות התעשיינים. בשנים 1983–1987, שימש יו"ר אגף המתכת חשמל והאלקטרוניקה בהתאחדות התעשיינים, כיהן כסמנכ"ל בתדיראן לאחר רכישת אלישרא על ידה.
שימש כיו"ר דירקטוריון אורט ישראל בשנים 1993–2000.
הערות שוליים

↑  מקבלי פרס תעשייה, אתר התאחדות התעשיינים
זכריה בן ברכאל

| --- | --- |
 לידה:  חלב
 מקום פעילות:  בגדאד, חלב
 בני דורו:  הרמב"ם
 אב:  ברכאל
 
רבי זכריה בן ברכאל היה חכם בגדדי בבלי, גאון וראש ישיבה, ככל הנראה יליד ארם צובא (חלב).
ביוגרפיה

רבי זכריה בן ברכאל היה חתנו של רבי שמואל בן עלי גאון, שהעמידו לבא כוחו בעיר חלב בשנת 1191 ובמסגרת זו הרשות להעמיד מתורגמן ומינוי לאב בית הדין. כתב המינוי שנשלח על ידו לקהילת חלב יכול לשמש כדוגמה לתעודת סמיכה לרבנות. בכתב המינוי נתנה הרשות "לדרוש תורה ברבים ולקבוע פרקים ולהעמיד מתורגמן ולומר קודם מדרשו שמעו מאי דסברה, ואחר מדרשו קידוש ה'".
ככל הנראה כיהן רב זכריה בן ברכאל זמן קצר כראש ישיבת "גאון יעקב" בבגדאד לאחר מות חמיו. הוא נתמנה לראש ישיבה בשנת ד'תתק"ן (1190).
כבן דורו של הרמב"ם נמנה רבי זכריה בן ברכאל יחד עם חמיו רבי שמואל בן עלי ממתנגדי בבל לספר משנה תורה שנכתב על ידי הרמב"ם.
רבי שמואל בן עלי כתב עליו "בקי במקרא ובגמרא... וגורס רב התלמוד על פיו".
יהודה אלחריזי בספרו תחכמוני ביקר בחריפות את שירתו של רבי זכריה בן ברכאל.
הערות שוליים

↑  8 בדצמבר 2012, באתר מורשת יהדות מרוקו
↑  שלמה דב גוטיין, סדרי חינוך, בתוך סדרי חינוך,האוניברסיטה העברית, ירושלים תשכ"ב, עמוד 68, באתר אוצר החכמה (צפייה חופשית – מותנית ברישום)
↑  שלמה דב גוטיין, סדרי חינוך, בתוך סדרי חינוך,האוניברסיטה העברית, ירושלים תשכ"ב, עמוד 71, באתר אוצר החכמה (צפייה חופשית – מותנית ברישום)
↑  שלמה דב גוטיין, סדרי חינוך, בתוך סדרי חינוך, האוניברסיטה העברית, ירושלים תשכ"ב, עמוד 88, באתר אוצר החכמה (צפייה חופשית – מותנית ברישום)
↑  שמואל קלמן מירסקי, שאילתות, בתוך שאילתות, ירושלים תש"כ, עמוד 9, באתר אוצר החכמה
↑  ליפא גינת, רב יוסף ראש הסדר, בתוך רב יוסף ראש הסדר, חמד תש"ד, עמוד 47, באתר אוצר החכמה (צפייה חופשית – מותנית ברישום)
↑  הרב רפאל הלפרין, אטלס עץ חיים, בתוך אטלס עץ חיים, בני ברק תשל"ח, עמוד 141, באתר אוצר החכמה (צפייה חופשית – מותנית ברישום)
↑  שמואל קלמן מירסקי, פירוש רבינו יונתן הכהן מלוניל, בתוך פירוש רבינו יונתן הכהן מלוניל, מכון סורא בירושלים וישיבה יוניברסיטי בניו יורק, ירושלים תשט"ז, עמוד 18, באתר אוצר החכמה
↑  שאילתות אסף קובץ איגרות רבי שמואל בן עלי ובן דורו, תר"ץ, עמודים 103-130.
↑  יצחק אבישור, מחקרים בתולדות יהודי עיראק ובתרבותם, בתוך מחקרים בתולדות יהודי עיראק ובתרבותם, אור יהודה, תשמ"א, עמוד 46, באתר אוצר החכמה (צפייה חופשית – מותנית ברישום)
| --- | --- |
בקרת זהויות :  NLI: 987013131775705171 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
ויל בוקסטון

| --- | --- |

 לידה:  14 בפברואר 1981 (בן 43) פורטסמות', הממלכה המאוחדת 
 מדינה:  הממלכה המאוחדת הממלכה המאוחדת
 השכלה:  קולג' לורד ואנדסוורת'  The King's School, Worcester  אוניברסיטת לידס 
 תקופת הפעילות:  מ-2002 
 מעסיק:  Speed 
 קישורים חיצוניים
 פייסבוק:  WBuxtonOfficial
 טוויטר:  wbuxtonofficial
 
ויל בוקסטון (באנגלית: Will Buxton; נולד ב-14 בפברואר 1981) הוא מגיש טלוויזיה ועיתונאי פורמולה 1 בריטי.
ביוגרפיה

בוקסטון נולד בפורטסמות', אך גדל במלברן. הוא למד בבית ספר קתולי, ואף היה נער מקהלה בכנסייה.
הוא למד ב-"Lord Wandsworth College" וב-"Sixth Form College, Farnborough" בהמפשייר, ולאחר מכן למד פוליטיקה באוניברסיטת לידס.
ב-2018 התארס עם ויקטוריה הליאר, העובדת באגף השיווק של קבוצת רייסינג פוינט.
קריירה

כבר בהיותו באוניברסיטה החל בוקסטון לכתוב עבור האתר GrandPrix.com. בשנת 2002 הצטרף למגזין פורמולה 1 הרשמי, עד לסגירתו בפברואר 2004.
בשנת 2005 הוא הפך ליועץ התקשורת הרשמי של GP2 Series, ולאחר מכן קודם למנהל התקשורת.
ב-2008 ערך בוקסטון את המגזין הווירטואלי "GPWeek". בשנת 2009 החל לפרשן את ה"GP2 Series" ואת ה"GP2 Asia Series" עבור קבוצת פורמולה 1.
קריירה > פורמולה 1

בשנים 2010–2012 פרשן בערוץ הספורט המוטורי "ספיד" של רשת פוקס.
בשנת 2013 הצטרף לערוץ "NBC ספורט", של רשת הטלוויזיה NBC, ושימש ככתב פורמולה 1 ואינדי קאר. הוא עזב את תפקידו ב-2017, ומיד לאחר מכן, בראיון בערוץ "Sky Sports F1" הביע תמיכה במהלכיה של ליברטי מדיה אף על פי שמהלכים אלו הביאו, בעקיפין, לפיטוריו.
בשנת 2018 שב לפורמולה 1 בתפקיד המגיש הדיגיטלי הרשמי הראשון של התחרות, כשהוא גם מנהל את ערוץ היוטיוב הרשמי של המרוץ.
משנת 2019 החל לפרשן וללוות את סדרת הטלוויזיה הדוקומנטרית של נטפליקס "פורמולה 1: המרוץ לניצחון".
ספרו

בשנת 2019 הוציא ספר בשם "My Greatest Defeat: Stories of Hardship and Hope from Motor Racing's Finest Heroes", המלווה בציורים מאת ג'וזפה קמונולי.
הערות שוליים

↑  "About Will Buxton". נבדק ב-13 ביוני 2019. {{cite web}}:  (עזרה)
↑  Gordon, Claire (12 באוקטובר 2012). "Sports Reporter Will Buxton Fired Over Twitter". AOL.com. נבדק ב-13 ביוני 2019. {{cite news}}:  (עזרה)
↑  McAssey, Pat (14 בדצמבר 2017). "Despite Losing NBC Job, Will Buxton Supports Liberty's Vision For F1". New England Sports Network. נבדק ב-13 ביוני 2019. {{cite news}}:  (עזרה)
↑  David Nelson, Will Buxton joins Formula 1’s in-house team, Motorsport Broadcasting, ‏2018-03-19 (באנגלית)
↑  "My Greatest Defeat: Stories of hardship and hope from motor racing's finest heroes". נבדק ב-13 ביוני 2019. {{cite web}}:  (עזרה)
| --- | --- |
בקרת זהויות :  NKC: hka20241243870
ג'ון מרסטון (Red Dead)

| --- | --- |

ג'ון מרסטון במשחק הראשון (שמאל) וג'ון מרסטון במשחק השני (ימין)
 הופעה ראשונה:  Red Dead Redemption
 הופעה אחרונה:  Red Dead Redemption 2
 מספר הופעות:  3
 יוצרים:  Rockstar Games
 דיבוב:  רוב וויטהוף (אנ')
 מידע
 סטטוס:  מת
 גיל:  38
 תאריך לידה:  1873
 מקום לידה:  מדינת ניו יורק
 גזע:  בן אדם
 מין:  זכר
 מקצוע:  פורע חוק חוואי
 מומחיות:  אקודחן צייד
 כוחות:  ללא כוחות על
 כלי רכב:  סוס
 חבר לשעבר בקבוצה:  כנופיית ואן דר לינד
 אזרחות:  אמריקאית
 תאריך פטירה:  1911
 מקום פטירה:  החווה בביצ'ר הופ
 סיבת המוות:  ירי
 דמויות קשורות
 משפחה:  אב לא ידוע (מת) אם לא ידועה (מתה)  אביגייל מרסטון (אישה, מתה) ג'ק מרסטון (בן)
 אויבים:  אדגר רוס דאץ' ואן דר לינד מייקה בל גנרל אלנדה
ג'ון מרסטון (באנגלית: John Marston) הוא דמות הפרוטגוניסט במשחק הווידאו "Red Dead Redemption" ופרוטגוניסט משני במשחק ההמשך "Red Dead Redemption 2". בתחילה חבר בכנופיית "ואן דר לינד" הידועה לשמצה ופורע חוק ובהמשך סוכן של הממשלה. ג'ון משמש גם כפרוטגוניסט המשחק "Undead Nightmare (אנ')" המהווה חבילת הרחבה למשחק הראשון. דמותו גולמה בלכידת תנועה ודיבוב על ידי השחקן האמריקאי רוב וויטהוף (אנ').
הדמות זכתה לביקורות חיוביות רבות.
ביוגרפיה בדיונית

את מתבוננת באדם שעבר שינוי. אני מתבונן באדם שכולם גילו מי הוא באמת
המקור באנגלית
You see a man whose character changed. I see a man who got found out... for who he truly was
ביוגרפיה בדיונית > ילדות מוקדמת

ג'ון מרסטון נולד בשנת 1873 בדרום ארצות הברית. אביו היה מהגר מסקוטלנד שהגיע לניו יורק על גבי סירה ואמו הייתה פרוצה שנפטרה במהלך לידתו של ג'ון. בילדותו, ג'ון חי עם אביו, שהרבה לדבר בחיבה על סקוטלנד. בהמשך, אותו אב מת במהלך קטטה בפאב בשיקגו כשג'ון היה בן שמונה.
ביוגרפיה בדיונית > החבירה לכנופיית "ואן דר לינד"

לאחר מות אביו והפיכתו ליתום, ג'ון נשלח לבית יתומים שם הוא בילה את השנים הבאות. בסופו של דבר, ג'ון ברח מבית היתומים וניסה למצוא את מזלו בעולם והתגורר ברחובות. כשהיה בן 11, ג'ון ביצע את הרצח הראשון שלו כשירה למוות בגבר, אך בהמשך טען שהרצח לא קרה באשמתו. בשנת 1885, כשג'ון היה בן 12, ג'ון נתפס במהלך גניבה והרשויות תכננו להוציאו להורג בתלייה. אדם בשם דאץ' ואן דר לינד הציל את חייו של ג'ון הצעיר ולקח אותו תחת חסותו. במהרה, ג'ון צורף לכנופיה ביחד עם דאץ', הושע מת'יוס, ארתור מורגן וסוזן גרימשו. הכנופיה הפכה למשפחתו המאמצת של ג'ון ודאץ' הפך למנטור של ג'ון ולדמות אב עבורו. דאץ' לימד את ג'ון לקרוא, לכתוב, להשתמש בכלי נשק ולצוד.
במרוצת השנים, ג'ון גדל להיות פורע חוק מוכשר ויחד עם שאר חברי הכנופיה ביצע מספר שודים, רצח וחטיפה ברחבי המערב הישן של אמריקה. לצד ארתור מורגן, ג'ון זכה מדאץ' ליחס חם ותואר כאחד החברים האהובים על דאץ' בכנופיה, מה שעורר את קנאתם של חלק מהחברים בה. למרות מעשיהם הנוראיים של הכנופיה, ג'ון נשאב לדרך החיים של דאץ' לפיה עליהם "לשדוד מהעשירים ולתת לעניים" והכנופיה ראתה עצמה כמעין רובין הוד במטרה לשנות את העולם לטובה. למרות זאת, במשך השנים ג'ון הבין שדרך החיים של דאץ' היא רק תירוץ בשביל שהם יוכלו לשדוד כספים מאנשים.
בשנת 1894, פרוצה בשם אביגייל רוברטס הצטרפה לכנופיה. למרות שהיא שכבה עם מספר גברים בכנופיה, היא התאהבה בג'ון ובשנת 1895 נולד לשניים ילד בשם ג'ק. הכנופיה הפכה למעין "משפחה" עבור ג'ק הצעיר והוא ראה בחבריה כדודים ודודות עבורו. בילדותו של ג'ק, ג'ון התקשה לקבל את תפקידו החדש כאב והאמין בכל לבו שג'ק הוא לא בנו הביולוגי. בסביבות שנת 1896, ג'ון עזב את הכנופיה למשך שנה. לאחר שהוא חזר לכנופיה, הוא התקבל בחום על ידי דאץ' והשאר, אך ארתור הרגיש נבגד וטען שהשאר סלחו לו מהר מידי. עם השנים, שרר מתח רב בין השניים.
ביוגרפיה בדיונית > הטבח בבלאקווטר

בסביבות שנת 1898, הכנופיה קיבלה אליה את החברים לני סאמרס, צ'ראלס סמית' ומייקה בל. הכנופיה המשיכה לנדוד מזרחה עד שהגיעו לעיירה בשם "בלאקווטר", שם הם החליטו להישאר למשך תקופה. בעיירה, מייקה דרבן את דאץ' לבצע שוד של ספינה עליה מפליגים אנשים עשירים רבים. ג'ון עצמו השתתף בשוד ביחד עם חוויאר, שון והאחים מאק ודייבי צ'אנדלר. השוד השתבש כאשר דאץ' ירה למוות באישה חפה מפשע בשם היידי מק'קורט ואנשי סוכנות "פינקרטון" ניסו לעצור את הכנופיה והשוד התדרדר לטבח. הכנופיה הצליחה לברוח והחביאה את הכסף מהשוד במקום לא ידוע בעיירה בלאקווטר. בעקבות אירועי השוד, דייבי ועוד חברה בכנופיה בשם ג'ני קירק מצאו את מותם, מאק הופרד מהכנופיה ושון נלכד על ידי לוכדי ראשים. ג'ון עצמו נורה בזרועו וברח ביחד עם שאר הכנופיה.
ביוגרפיה בדיונית > Red Dead Redemption 2 > פרק ראשון - קולטר

במאמציהם לברוח מרשויות החוק, הכנופיה ברחה לכיוון ההרים הצפוניים ונלכדה בסופת שלגים קטלנית. בזמן שהכנופיה חיפשה מקלט, ג'ון ומייקה נשלחו לסרוק את ההרים אחר מקום מחבוא ואספקה. בסופו של דבר, מייקה חוזר, אך ג'ון לא ואביגיל נעשית מודאגת. אביגייל משכנעת את ארתור ואת חוויאר למצוא את ג'ון והם מוצאים אותו נטוש בשלג, לאחר שהותקף על ידי זאבים וזכה לצלקות האייקוניות שלו בפניו. בחזרתם למחנה, ג'ון נשאר במיטה ותחת טיפולה של אביגייל בריאותו שבה אליו.
ביוגרפיה בדיונית > Red Dead Redemption 2 > פרק שני - הורסשו אוברלוק

לאחר שהחלים מפציעותיו, ג'ון, יחד עם ארתור וביל פושטים על בקתה בה מסתתרים חברי כנופיית "האודריסקולס", אויביהם המושבעים של חברי כנופיית "ואן דר לינד" תחת הדרכתו של קירן דאפי, עריק מהכנופיה שנלכד על ידי ארתור. בהגיעם, המצב מחריף וקרבות ירי מתחוללים. למרות זאת, השלושה הורגים את חברי האודריסקולס שנשארו בבקתה והחבורה חוזרת למחנה.
בהמשך הפרק, ארתור, ג'ון, צ'ארלס ושון שודדים רכבת השייכת ללווטיקוס קורנוול, איש עסקים עשיר. ג'ון שודד את הנוסעים העשירים על הרכבת, אך אנשי החוק מגיעים לרכבת וקרב מתחולל. למרות זאת, החבורה בורחת בשלום והכסף מהשוד בידם. במטרה להשיג כספים נוספים עבור הכנופיה, ג'ון וארתור הורגים רואה צאן ומנסים למכור את הכבשים שלו במכירה פומבית בעיירה "ולנטיין". בסופה של המכירה, אנשיו של לווטיקוס קורנוול כותרים את דאץ' וחלק מחברי הכנופיה בזמן שהם בפאב בעיירה ולנטיין ובמהומה שנוצרת, החבורה מצליחה לברוח ומתחילה לארוז כדי לעבור למקום מסתור חדש.
ביוגרפיה בדיונית > Red Dead Redemption 2 > פרק שלישי - קלמנס פוינט

ג'ון, חוויאר וארתור סוגרים עסקה עם משפחת גריי, משפחה עשירה מהעיירה "רודס" ובמסגרתה הם יגנבו את הסוסים של משפחת ברייטוויטס, שנמצאת ביריבות עם משפחת גריי. השלושה מצליחים לגנוב את הסוסים ובהמשך ג'ון מצליח לסגור עסקה לפיה השלושה יקבלו 700 דולר תמורת הסוסים.
לאחר שג'ק נחטף על ידי בני משפחת ברייטוויטס, ג'ון, יחד עם שאר הכנופיה פושט על אחוזת ברייטוויטס במטרה להשיב אליו את בנו. ג'ון נעשה עצבני ומתוסכל כשמתברר לו שהילד לא נמצא באחוזה ובמקום זאת, הועבר לאיש עסקים איטלקי בשם אנג'לו ברונטה במטרה למכור את הילד באיטליה. לאחר שסוכני פינקרטון פושטים על מחנה הכנופיה, ג'ון וארתור יוצאים למחבוא בשם "שיידי בל", שם מתגוררים חברי כנופיית "למויין ריידרס" במטרה להורגם ולהכין את המקום להתיישבות של כנופיית ואן דר לינד.
ביוגרפיה בדיונית > Red Dead Redemption 2 > פרק רביעי - סיינט דניס

ג'ון, ארתור ודאץ' יוצאים לאחוזתו של ברונטה במטרה להשיב לחזקתם את ג'ק. בתמורה לשחרורו של ג'ק, ברונטה מציע להם עסקה לפיה הם יעזרו לו להתמודד עם כנופיית שודדי קברים. ארתור וג'ון הורגים את השודדים, אך המשטרה מגיעה והשניים מצליחים להימלט. בחזרתם לאחוזתו של ברונטה, דאץ' מחכה להם שם ביחד עם ג'ק והחבורה חוזרת בחזרה למחנה וחוגגת לכבוד שובו של ג'ק.
מערכת היחסים של ג'ון ודאץ' מתחילה להתפורר במהלך הפרק, כאשר דאץ' מאמין שג'ון נעשה קרוב מידי למשפחתו ושאביגיל מסיתה את ג'ון נגדו. דאץ' מאמין שג'ון מתחיל לאבד את אמונו בו ובהמשך, ג'ון מתחיל לפקפק בחלק מהחלטותיו של דאץ'.
בהמשך, ג'ון מצטרף לחלק מחברי הכנופיה בזמן שאלו פושטים על אחוזתו של ברונטה, לאחר שהאחרון סידר את דאץ' וגרם לו לשדוד רכבת קלה שעליה כביכול יש אלפי דולרים. התכנית השתבשה וברונטה שיקר לדאץ' וגרם לרשויות החוק לחכות לכנופיה במקום השוד. בסוף הפשיטה, ג'ון חוזה בדאץ' מטביע את בורנטה למוות ונותן לתנינים לאכול אותו, אירוע שמצלק את ג'ון ומשאיר אותו בטראומה. במהלך שוד בנק כושל בעיירה סיינט דניס, ג'ון נלכד על ידי הרשויות ונשלח למאסר.
ביוגרפיה בדיונית > Red Dead Redemption 2 > פרק שישי - ביוור הולו

ג'ון לא מופיע בפרק החמישי מכיוון שכשחלק מהחבורה היו על האי גוארמה בעוד השאר חיפשו מחסה חדש, הוא היה בכלא. בעזרתם של ארתור וסיידי אדלר, אחת מחברות הכנופיה, ג'ון מחולץ מהכלא וחוזר איתם למחנה. דאץ' כועס על השניים ששחררו את ג'ון, למרות שרשויות החוק תכננו לתלות אותו למוות. דאץ' מתחיל להפוך לפרנואיד ומאמין שג'ון הלשין על הכנופיה לרשויות החוק. בעקבות זאת, האמון בין חברי הכנופיה מתחיל להתפורר וחלקם חושבים שג'ון הוא אכן בוגד.
בפקודתו של דאץ', ארתור וג'ון מפוצצים גשר בעזרת דינמיט. במהלך הפעולה, ארתור משכנע את ג'ון לברוח ביחד עם משפחתו מהכנופיה לאחר שירוויחו מספיק כסף. ג'ון ואביגייל מתחילים לתכנן את חייהם החדשים ואביגייל מספרת לג'ון היכן דאץ' שומר את מצבור הכסף של הכנופיה. הזוג מבין שהם צריכים לברוח מהר כאשר התנהגותו של דאץ' נעשית מופרעת יותר ולאט לאט הוא שם את מבטחו במייקה מאשר בשאר החברים.
ג'ון לוקח חלק בשוד האחרון של הכנופיה ובמסגרתו הם שודדים כספים ששייכים לצבא ארצות הברית. במהלך השוד, ג'ון נורה בכתפו ומושלך מרכבת. דאץ' חוזר להצילו, אך מחליט לנטוש אותו ומספר לשאר שג'ון מצא את מותו.
לאחר שאביגייל נחטפת על ידי סוכני פינקרטון וארתור וסיידי יוצאים להצילה, ארתור וסיידי לומדים מהסוכן מילטון שמייקה נאסף על ידם לאחר החזרה מגוארמה ובגד בכנופיה. ארתור מצליח להבריח את אביגייל וסיידי וחוזר בעצמו למחנה כדי להתמודד מול מייקה. במהרה, הכנופיה מתחלקת לשתיים: אלו שמאמינים לארתור ואלו שנשארו לצידם של דאץ' ומייקה. בתיקו המקסיקני שמתפתח, ג'ון חוזר למחנה ומצהיר שדאץ' השאיר אותו למות. לפתע, סוכני פינקרטון פושטים על המקום וארתור וג'ון מצליחים לברוח מהמקום. ארתור מסביר לג'ון שמשפחתו מוגנת. ארתור וג'ון בורחים מדאץ', מייקה ושאר חברי הכנופיה, אך במהלך הבריחה הסוסים שלהם מתים וארתור, שנדבק בשחפת מקבל החלטה:
ארתור עוזר לג'ון לברוח: ארתור מחליט להישאר מאחור ולתת לג'ון הזדמנות לברוח ולהתאחד עם משפחתו. בהבינו שהשחפת החלישה אותו, ארתור מסיק שזאת הפעם האחרונה שהוא יראה את ג'ון ונותן לו את כובעו, התיק שלו ואת היומן שלו. ברגע פרידתם, ארתור מצהיר שג'ון הוא אחיו ומתחיל להילחם בסוכני הפינקרטון כדי לתת לג'ון זמן לברוח.
ארתור חוזר לקחת את הכסף: ארתור מצהיר שהוא למד מאביגייל על מצבור הכסף של דאץ' ומחליט לחזור לקחת אותו. ג'ון יסרב לחזור איתו ובמקום זאת יימלט מהמקום כדי להתאחד עם משפחתו.
בסופו של דבר, ג'ון מצליח לברוח ולומד לאחר מכן שארתור מצא את מותו בקרב מול מייקה. ג'ון נשבע שיום אחד הוא יתנקם במייקה על רצחו של ארתור.
ביוגרפיה בדיונית > Red Dead Redemption 2 > אפילוג - חלק ראשון

בשנת 1907, מספר שנים לאחר שהכנופיה התפרקה, ג'ון, אביגייל וג'ק מצליחים לברוח אך בדרכם ג'ון יורה במישהו למוות. המשפחה מגיעה לעיירה "סטרוברי" ותחת שמות בדויים, המשפחה מתמקמת בעיירה ומתחילה לעבוד בה כדי לחסוך כסף. בעוד אביגייל וג'ק עובדים במרפאה, ג'ון (תחת השם הבדוי ג'ים מילטון) מתחיל לעבוד בתור שליח בחנות המקומית. באחת השליחויות, ג'ון מגיע לחווה סמוכה ומסייע לבעליה להדוף התקפה של כנופיה עוינת. כאות תודה, ג'ון מקבל עבודה בתור חוואי וג'ון ואביגייל מסתכסכים לאור פעולותיו של ג'ון מול הכנופיה היריבה.
במהלך איסוף דואר מהעיירה סטרוברי, ג'ון וג'ק נתקלים בשלושה אנשים מהכנופיה העוינת שדורשים נקמה. לאחר שהם חוזרים לביתם, אביגייל נעשית מודאגת לאחר שג'ק נכנס לחרדה בעקבות המפגש. במהרה, חברים מהכנופיה היריבה פושטים על החווה כדי לגנוב בקר וג'ון מסייע לבעלי החווה להשיב את הבקר שלו והורג את מנהיג הכנופיה לאחר שהאחרון לעג לו.
האירועים האחרונים ערערו יותר את הזוגיות של ג'ון ואביגייל והאחרונה עוזבת אותו ביחד עם ג'ק. ג'ון ממשיך לעבוד בחווה ומבקש מבעליה שיחתמו עבורו על שטר ערבות במטרה שהוא יוכל לקחת משכנתא מהבנק ולקנות לעצמו חווה משלו. ג'ון רוכש את החווה "ביצ'ר הופ" ומשכנע את אביגייל לחזור עם ג'ק.